আহমেদ রুবেল

আহমেদ রাজিব রুবেল (৩ মে ১৯৬৮ - ৭ ফেব্রুয়ারি ২০২৪) ছিলেন একজন বাংলাদেশী থিয়েটার, টেলিভিশন এবং চলচ্চিত্র অভিনেতা। সেলিম আল দীনের "ঢাকা থিয়েটার" দলের মাধ্যমে তিনি তার কর্মজীবন শুরু করেন। পরবর্তীতে তিনি বাণিজ্যিক চলচ্চিত্রসহ মোট ছয়টি চলচ্চিত্রে অভিনয় করেন। পরে চলচ্চিত্র ছেড়ে টেলিভিশন নাটকে অভিনয় করা শুরু করেন এবং সাফল্য লাভ করেন। আহমেদ রুবেল ১৯৬৮ সালের ৩ মে চাঁপাইনবাবগঞ্জের রাজারামপুর গ্রামে জন্মগ্রহণ করেন। তবে তিনি ছোটকাল থেকে স্বপরিবার গাজীপুরে চলে আসেন এবং রাণী বিলাসমনি সরকারি বালক উচ্চ বিদ্যালয়থেকে ম্যাট্রিক পাস করেন। তারপর তিনি ঢাকায় চলে আসেন জীবনের তাগিদে। রুবেল তার কর্মজীবন শুরু করেন সেলিম আল দীনের একটি জনপ্রিয় জনপ্রিয় থিয়েটার দল ঢাকা থিয়েটার-এ। এরপর তিনি বাণিজ্যিক বাংলা সিনেমায় অভিনয় করেন এবং কয়েকটি সিনেমায় তিনি খল চরিত্রে অভিনয় করেন। পরে তিনি আবার থিয়েটারে ফিরে আসেন এবং একটি থিয়েটার নাটক বনঘাসফুল-এ অভিনয় করেন। এসময় নাট্যপরিচালক আতিকুল হকের মাধ্যমে তিনি টেলিভিশন নাটকে অভিনয় করা শুরু করেন। তার অভিনীত প্রথম নাটক হল গিয়াস উদ্দিন সেলিমের স্বপ্নযাত্রা। এরপর তিনি হুমায়ূন আহমেদের ঈদ নাটক পোকা-এ অভিনয় করেন, যেখানে তার অভিনীত ঘোড়া মজিদ চরিত্রটি জনপ্রিয়তা অর্জন করে। তারপর তিনি একুশে টেলিভিশনের ধারবাহিক নাটক প্রেত-এ অভিনয় করেন। প্রেত নাটকটি মুহম্মদ জাফর ইকবালের একই নামের উপন্যাস হতে নির্মিত এবং এর পরিচালক ছিলেন আহির আলম। এই ধারাবাহিক নাটকটি অনেক জনপ্রিয় ছিল এবং এই নাটকে তার অভিনয় জাফর ইকবাল দ্বারা প্রশংসিত হয়। এছাড়া তিনি হুমায়ূন আহমেদের বাংলাদেশের মুক্তিযুদ্ধ ভিত্তিক চলচ্চিত্র শ্যামল ছায়া সিনেমায় অভিনয় করেন। নুরুল আলম আতিক পরিচালিত পেয়ারার সুবাস চলচ্চিত্রটি তার সর্বশেষ চলচ্চিত্র, যাতে তিনি একটি গুরুত্বপূর্ণ চরিত্রে অভিনয় করেন। স্বপ্নযাত্রা একতারা দোতারা পুষ্পকথা মায়েশা খোয়াবনগর রঙের মানুষ কাবুলিওয়ালা সবাই গেছে বনে বৃক্ষমানব বলবান জামাতা মায়েশা লি শত্রু অতিথি দ্বন্দ্ব সমাস যমুনার জল দেখতে কালো মৃত্তিকার মন স্বপ্নমানুষ স্বপ্ন ও বাস্তবতা অচিন রাগিনী ওপেনটি বায়োস্কোপ ছায়া ও কায়া শার্ট দ্বিতীয় জীবন তুমি শুধু আমার কবি ও কবিতা সাহিত্যিকের বউ দূর পাহাড়ের বাতাসেরা সিঁদ কাটা চোর ভুলে ভেসে কূলে আসা শূন্যস্থান পূর্ণ বারোটা বাজার আগে নকশীপাড়ের মানুষেরা এফএনএফ বিশ্বাস রাজুর সাগর দেখা এ জার্নি বাই বোট জোছনা ও রহিমের কিছু দৃশ্যকল্প স্বরে অ স্বপ্ন ও বাস্তবতা খুন মেঘরঙ মেয়ে কাছের খুব দূরে ঢাকা চেয়ার স্বর্ণকলস পাথর অতল আয়েশার ইতিকথা দ্বিতীয় জীবন বদলি সুরত দূরের বাড়ি কাছের মানুষ সৈয়দ বাড়ির বউ আখেরী হামলা (১৯৯৪) আজকের ফয়সালা (১৯৯৫) মুক্তির সংগ্ৰাম (১৯৯৫) রঙিন রংবাজ (১৯৯৭) কে অপরাধী? (১৯৯৭) সাবাস বাঙালী (১৯৯৮) জোনাকির আলো (২০১৪) পারাপার (২০১৪) মুকুলের জাদুর ঘোড়া (২০২১) আহমেদ রুবেল প্রথম স্ত্রী তারানা হালিমের সাথে বিচ্ছেদের পর বিয়ে করেন মনোয়ারা বেগমকে। রুবেলের কোনো সন্তান নেই। আহমেদ রুবেল ২০২৪ সালের ৭ ফেব্রুয়ারি বুধবার সন্ধ্যায় মৃত্যুবরণ করেন। মৃত্যুকালে তাঁর বয়স হয়েছিল ৫৫ বছর। ঢাকার বসুন্ধরা সিটির স্টার সিনেপ্লেক্সে নুরুল আলম আতিকের চলচ্চিত্র ‘পেয়ারার সুবাস’-এর একটি বিশেষ প্রদর্শনী ছিল। চলচ্চিত্রটির গুরুত্বপূর্ণ একটি চরিত্রে অভিনয় করেন রুবেল নিজেও। এই প্রদর্শনীতে যোগ দিতে বসুন্ধরায় আসেন তিনি। গাড়ি থেকে নেমে বসুন্ধরা সিটির বেজমেন্টের হাঁটার পথে হাঁটার সময় পড়ে গিয়ে মাথায় আঘাত পান তিনি। পরে তাকে স্কয়ার হাসপাতালের নেওয়া হয়। ডাক্তারের ভাষ্যমতে বসুন্ধরা সিটি থেকে হাসপাতালে আনার মধ্যেবর্তী সময়ে তার মৃত্যু হয়। গাজীপুর সিটি করপোরেশনের কবরস্থানে তাঁকে দাফন করা হয়। "তাদের একলা ঘর একলা দেশ"। banglanews24.com। ১৬ সেপ্টেম্বর ২০১৩। সংগ্রহের তারিখ ৮ ফেব্রুয়ারি ২০২৪।  "বাবার কাছ থেকে বিদায় নিয়ে বের হয়েছিলেন রুবেল"। যুগান্তর। সংগ্রহের তারিখ ৮ ফেব্রুয়ারি ২০২৪।  "'সুবাস ছড়িয়ে' ছাপ্পান্নতেই চলে গেলেন আহমেদ রুবেল"। বিডিনিউজ টোয়েন্টিফোর ডটকম। সংগ্রহের তারিখ ৮ ফেব্রুয়ারি ২০২৪।  "Fun options for Eid"। স্টার উইকেন্ড ম্যাগাজিন, ডেইলি স্টার। ২০০৪-১১-১২।  প্রতিবেদক, বিনোদন (২০২৪-০২-০৭)। "অভিনেতা আহমেদ রুবেল মারা গেছেন"। প্রথম আলো। সংগ্রহের তারিখ ২০২৪-০২-০৭।  "Meril-Prothom Alo Award handed over"। The Daily Star। ২২ মে ২০০৪। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২২ মে ২০১৮।  "অভিনেতা আহমেদ রুবেল আর নেই"। কালের কণ্ঠ। ৭ ফেব্রুয়ারি ২০২৪। সংগ্রহের তারিখ ৭ ফেব্রুয়ারি ২০২৪।  হোসেন, মকফুল (৭ ফেব্রুয়ারি ২০২৪)। "জীবনের শেষ ৪০ মিনিট, কী হয়েছিল আহমেদ রুবেলের"। প্রথম আলো। সংগ্রহের তারিখ ৮ ফেব্রুয়ারি ২০২৪।  বাংলা চলচ্চিত্র প্রবেশদ্বার বাংলা মুভি ডেটাবেজে আহমেদ রুবেল ইন্টারনেট মুভি ডেটাবেজে আহমেদ রুবেল  (ইংরেজি)